Nestori Lähde Tapparan liigajoukkueeseen | Jääkiekko | Iltalehti.fi
Nestori Lähde Tapparan liigajoukkueeseen
Perjantai 25.5.2007 klo 16.50
Jääkiekon SM-liigassa viidenneksi sijoittunut Tampereen Tappara on solminut vuoden sopimuksen laitahyökkääjä Nestori Lähteen kanssa.
Lähde, 17, pelasi viime kaudella Tapparan A-nuorten ja B-nuorten joukkueissa. Hän edusti Suomea alle 18-vuotiaiden MM-kotikisoissa, jotka pelattiin huhtikuussa Tampereella ja Raumalla. Lähteellä on tilillään 41 poikien maaottelua.
Tapparan A-nuorten päävalmentaja vaihtuu. Pauli Järvisen siirryttyä kirvesrintojen SM-liigajoukkueen valmennusryhmään, A-nuorten vastuuvalmentajaksi nousee Ari Haanpää. Yli 400 SM-liigaottelua pelannut Haanpää, 41, on toiminut Tapparan organisaatiossa jo neljän kauden ajan.
Tapparaa SM-liigassa kausina 1993-1996 edustanut Haanpää on pelannut NHL:ssä 66 ottelua. Hän on toiminut aiemmin Valkeakosken Ahmojen ja Nokian Pyryn päävalmentajana. Haanpää voitti jääkiekon Suomen mestaruuden Tampereen Ilveksessä keväällä 1985.
Tapparan B-nuorten vastuuvalmentajana toimii ensi kaudella Aleksander Barkov.